Κιζίμεν

Το Κιζίμεν (ρωσικά: Кизимен) είναι ενεργό ηφαίστειο στο νότιο τμήμα της χερσονήσου της Καμτσάτκα. Είναι ένα απομονωμένο ηφαίστειο με ύψος 2.376 μέτρα. Το ηφαίστειο μοιάζει πολύ σε μορφολογία με το όρος της Αγίας Ελένης πριν την έκρηξή του το 1980, καθώς αποτελείται από αλληλοκαλυπτόμενους ηφαιστειακούς δόμους. Είναι το δυτικότερο μιας αλυσίδας ηφαιστείων που περιλαμβάνει επίσης το Κρονότσκι.Kizimen  Global Volcanism Program

Το ηφαίστειο άρχισε να δημιουργείται τα τελευταία 11 με 12 χιλιάδες χρόνια και έχει παραγάγει τέσσερις κύκλους ηφαιστειακών εκρήξεων. Αρχικά οι εκρήξεις του ήταν ισχυρές και παρήγαγαν ιγνιμβρίτη, αλλά σήμερα  οι εκρήξεις του είναι διαφορετικές και παράγουν δόμους και ροές λάβας. Μια έκρηξη πριν περίπου 1.100 χρόνια δημιούργησε ένα κρατήρα με διαστάσεις 1 επί 0,7 χιλιόμετρα, μέσα στον οποίο αναπτύχθηκε ένας μικρός δόμος. Κατά τους ιστορικούς χρόνους παρατηρήθηκε μια μικρή έκρηξη το 1928. Το Κιζίμεν εξερράγη ξανά τον Δεκέμβριο του 2010.Kizimen earthobservatory, NASA. Τον Φεβρουάριο του 2011 η εκρηκτική στήλη έφτασε σε υψόμετρο 4 χιλιομέτρων και υπήρχε προειδοποίηση προς τα αεροσκάφη να μην πετούν κοντά στο Κιζίμεν.Russian volcano erupts sending ash four kilometres high BBC News. 7 Φεβρουαρίου 2011

Το ηφαίστειο δεν είναι καλά κατανοημένο και υπάρχουν ενδείξεις από έρευνες"Kizimen Volcano, Kamchatka - A future Mount St. Helens?", KSCNET.ru, Retrieved on 2011-08-02., ότι μπορεί να εκραγεί με τον ίδιο τρόπο που εξερράγη το όρος της Αγίας Ελένης.

 Παραπομπές 

Κατηγορία:Βουνά της Ρωσίας
Κατηγορία:Ηφαίστεια της Καμτσάτκας